recursal/SuperWikiNEXT-32B huggingface dataset:
Carminho Zelt-Musik-Festival 2018 Freiburg, Alemaña.
**Maria do Carmo de Carvalho Rebelo de Andrade**, coñecida como **Carminho**, nada en Lisboa o 20 de agosto de 1984, é unha fadista portuguesa.

Traxectoria
-----------

Naceu nunha familia de músicos, sendo a súa nai, Teresa Siqueira, e o seu irmán, Francisco Andrade, tamén cantores.

Malia que comezou a cantar dende cativa, só aos 22 anos decidiu facer carreira musical despois dunha longa viaxe polo mundo que demorou 11 meses que a axudou a tomar esa decisión. Di que non precisou de coraxe e explica simplemente que é feliz a cantar o fado.

Pasou por varias casas de fado como A Taverna do Embuçado, Petisqueira de Alcântara e Mesa de Frades. Participou nos espectáculos da feira do toiro realizados en 2003 e 2004 en Santarém.

En 2005 cantou nun espectáculo, que tivo lugar no Teatro Camões, ofrecido polo presidente de Turquía ao presidente Jorge Sampaio. En 2005 recibiu o premio Amália, na categoría de Revelación Feminina.

Carminho participou no filme *Fados* de Carlos Saura de 2007. O disco coa banda sonora inclúe a faixa "Casa de Fados" coa participación de Vicente da Câmara, Maria da Nazaré, Ana Sofia Varela, Ricardo Ribeiro e Pedro Moutinho.

En maio de 2008 participou nun concerto de Tiago Bettencourt, tamén actuou na Casa da Música, na Expo Zaragoza 2008 e foi convidada para o espectáculo conmemorativo dos 45 anos de carreira de Carlos do Carmo, no Pavilhão Atlântico.

O disco *Fado*, producido por Diogo Clemente e foi editado o 1 de xuño de 2009.

En marzo de 2012 lanzou o seu segundo disco titulado *Alma*.

Discografía
-----------

* *Fado* (CD, EMI, 2009).
* *Alma* (CD, EMI, 2012).
* *Canto* (CD, Warner, 2014)
* *Carminho canta Tom Jobim* (CD, Biscoito Fino/Warner, 2016)

|  |  |
| --- | --- |
| Control de autoridades | 
* Wd: Q468766
* WorldCat
* VIAF: 269173321
* AllMusic: mn0002129391
* BNE: XX5424268
* Discogs: 1524589
* Europeana: ID
* Genius: Carminho
* GND: 1027730884
* ICCU: DDSV388794
* ISNI: 0000 0004 3604 7337
* LCCN: n2014035158
* MusicBrainz: ID
* NKC: xx0151874
* Songkick: 4223306

 |
| Suwarrow |
| --- |
|  |
| Atol |
| Datos |
| País | Illas Cook |
| Illa principal | Anchorage |
| Linguas |  |
| Poboación (2009) | Deshabitado |
| Superficie | 0´4 km² |
| Superficie lagoa | km² |
| Nº de illas | >20 |
| Coordenadas | 13°25′05″S 163°07′27″O﻿ / ﻿-13.41806, -163.12417 |
| Maior Altura |  |
| Localización |
| Localización do atol |
|

**Suwarrow** (ou tamén **Suvorov** ou **Suvarov**) é un atol das illas Cook setentrionais. Está situado a 825 km ao noroeste de Rarotonga. As súas coordenadas son: 13º 15' S 163º 5' O.

O atol consiste en 22 illotes sobre un escollo de coral. O máis grande, que foi habitado intermitentemente, é Anchorage Island. A superficie total é de 0,4 km².

Non existe un asentamento tradicional polinesio e estaba deshabitado cando foi descuberto, en 1814, polo ruso Mikhail Lazarev no barco Suvorov, que traía o nome do xeneral ruso Alexander Vasilyevich Sovorov, denominado Suwarrow no poema épico Don Juan de Lord Byron. No século XIX atopáronse uns misteriosos tesouros, probablemente dalgún galeón español perdido no Pacífico.

En 1978 foi declarado parque nacional, o único nas illas Cook. É un lugar destacado polas aves mariñas e polos caranguexos de coco (*birgus latro*). Actualmente só hai un habitante, o gardián do parque nacional.

|  |  |
| --- | --- |
| Control de autoridades | 
* Wd: Q180547
* WorldCat
* VIAF: 243042564
* EBID: ID
* GEC: 0520530
* GeoNames: 4035542
* LCCN: sh87001091

 |
| Tematangi |
| --- |
|  |
|  |
| Datos |
| País | Francia |
| Illa principal |  |
| Linguas |  |
| Poboación (2002) | 53 hab. |
| Superficie | 7´7 km² |
| Superficie lagoa | 61 km² |
| Nº de illas | >50 |
| Coordenadas | 21°40′S 140°37′O﻿ / ﻿-21.667, -140.617Coordenadas: 21°40′S 140°37′O﻿ / ﻿-21.667, -140.617 |
| Maior Altura |  |
| Localización |
|  |
|

**Tematangi** é un atol das Tuamotu, na Polinesia francesa, incluído na comuna de Tureia. Está situado no sueste do arquipélago, a 160 km ao oeste de Mururoa.

Xeografía
---------

Tematangi é un atol triangular de 11,5 km de longo e 7 km de ancho máximo, cunha superficie de 7,7 km² e cunha lagoa relativamente profunda de 61 km². Atópase a 121 km ao oeste do atol de Mururoa, o máis próximo, e pertence á comuna de Tureia.

En 2002, o atol estaba habitado por unhas cincuenta persoas, na súa maioría na vila de Tuihana.

Historia
--------

Foi descuberto polo inglés William Bligh en 1792, na súa segunda viaxe logo de sufrir o amotinamento do Bounty, e chamouno *Lagoon Island*. Tamén foi chamado *Bligh's Lagoon* para diferencialo de *Cook's Lagoon* (Vahitahi).

Tematangi está xusto nas antípodas da Meca. Isto significa que a dirección correcta da oración musulmá (qibla) varía enormemente entre Tematangi e as súas illas veciñas.

|  |  |
| --- | --- |
| Control de autoridades | 
* Wd: Q1531438
* GEC: 0511426
* GeoNames: 4033465

 |
Asegurancetúrix (no centro).
**Asegurancetúrix** é un personaxe da banda deseñada Astérix. Asegurancetúrix é o bardo da aldea e caracterízase por tocar unha lira e por cantar moi mal, este feito chega a provocar treboadas, polo que se chega a converter no personaxe principal en *Astérix chez Rahàzade*. Unha característica peculiar de Asurancetúrix e que se trata do único personaxe da aldea que vive nunha casa situada nunha árbore. Ao final de tódalas historias, durante a escena do banquete final, cando todo parece rematar ben, aparece atado e amordazado para que non poida tocar ou cantar. Esautomátix, o ferreiro, sempre o anda a vixiar para golpealo co seu martelo cando vai cantar.

O seu nome na versión orixinal en francés *Assurancetourix* vén do xogo de palabras en francés *assurance tout risque* ou *assurance tous risques* (*seguro a todo risco* en galego), e así nalgunhas edicións en español denomínase *Seguroatodorriesguix*, mais o habitual é a forma *Asurancetúrix*. En inglés coñécese como *Cacofonix*, en alemán *Troubadix* e en portugués coñécese no Brasil como *Chatotorix* e en Portugal como *Cacofonix* e *Assurancetourix*.

Notas
-----

1. ↑  "Chatotorix (Cacofonix)". *Guia dos Quadrinhos*.
2. ↑  "Asurancetúrix". *Astérix - Le site officiel* (en castelán). Consultado o 17 de febreiro de 2021.
| Tuanake |
| --- |
|  |
|  |
| Datos |
| País | Francia |
| Illa principal |  |
| Linguas |  |
| Poboación (2009) | Deshabitado |
| Superficie | 6 km² |
| Superficie lagoa | 26 km² |
| Nº de illas | 1 |
| Coordenadas | 16°40′S 144°13′O﻿ / ﻿-16.667, -144.217 |
| Maior Altura |  |
| Localización |
|  |
|

**Tuanake** é un dos tres atois das illas Raevski, no arquipélago das Tuamotu na Polinesia francesa. Administrativamente depende de Katiu, comuna asociada á comuna de Makemo.

Xeografía
---------

Está situado a 20 km ao suroeste de Makemo e a 20 km ao norte de Tepoto. É un atol circular de 7 km de diámetro, cunha superficie emerxida de 3,5 km² máis 12,4 km² de arrecifes. A lagoa interior, de 25,7 km², dispón dun paso navegable.

Esta deshabitado e é visitado ocasionalmente para colleitar copra. O atol é sorprendentemente moi boscoso.

Notas
-----

1. ↑  Datos  do Institut de recherche pour lle développement ,arquivado dende o orixinal Arquivado 28 de xullo de 2012 en Archive.is o 28 de xullo de 2012

|  |  |
| --- | --- |
| Control de autoridades | 
* Wd: Q577784
* GEC: 0511446
* GeoNames: 4033261

 |
|  |  |
| --- | --- |
|  | Este artigo amosa letras árabes. Sen o soporte axeitado, o texto pode mostrar símbolos sen sentido, coma caixas, marcas e outros. |

**Abdoulkader Kamil Mohamed** (árabe: *عبد القادر كميل محمد*), nado o 1 de xullo de 1951, é un político djibutiano que é primeiro ministro do seu país dende 2013. Membro veterano do partido gobernante Concentración Popular polo Progreso, exerceu previamente os cargos de Ministro de Agricultura do 2005 até o 2011 e Ministro de Defensa do 2011 até o 2013.

Vida privada
------------

Mohamed naceu en 1951 en Souali, situado no norte da rexión de Obock, no actual Djibuti.

Estudou na Universidade de Limoges en Francia, onde obtivo un título en ciencias técnicas, cunha especialización en xestión da auga e o medio ambiente.

Notas
-----

1. 1 2  "M. Abdoulkader Kamil Mohamed, grand commis de l’Etat et nouveau Premier ministre djiboutien". Adjib. Arquivado dende o orixinal o 01 de xaneiro de 2014. Consultado o 1 de abril de 2013.
| Rekareka |
| --- |
|  |
|  |
| Datos |
| País | Francia |
| Illa principal |  |
| Linguas |  |
| Poboación (2009) | Deshabitado |
| Superficie | 1´6 km² |
| Superficie lagoa | 2´5 km² |
| Nº de illas | 4 |
| Coordenadas | 16°50′S 141°55′O﻿ / ﻿-16.833, -141.917Coordenadas: 16°50′S 141°55′O﻿ / ﻿-16.833, -141.917 |
| Maior Altura |  |
| Localización |
|  |
|

**Rekareka**, tamén chamado **Tehuata**, é un atol das Tuamotu, na Polinesia francesa, dependente administrativamente de Amanu, comuna asociada á comuna de Hao. Está situado a 720 km ao leste de Tahití.

Xeografía
---------

É un atol é pequeno, cunha superficie total de 1,6 km², e unha lagoa pechada sen ningún paso ao océano. Está deshabitado, sen infraestruturas.

Historia
--------

Foi descuberto en 1606, por Pedro Fernández de Quirós que o chamou *La Sagitaria*. Como está nun paralelo similar a Tahití, durante un tempo identificouse esta illa coa Sagitaria de Quirós. Tamén se coñeceu co nome de *Bonne Esperance*.

|  |  |
| --- | --- |
| Control de autoridades | 
* Wd: Q2031608
* GEC: 0511408
* GeoNames: 4033486

 |
| Pukaruha |
| --- |
|  |
| Atol |
| Datos |
| País | Francia |
| Illa principal | Pukarua |
| Linguas |  |
| Poboación (2007) | 207 hab. |
| Superficie | 7 km² |
| Superficie lagoa | 23 km² |
| Nº de illas |  |
| Coordenadas | 18°19′S 137°1′O﻿ / ﻿-18.317, -137.017 |
| Maior Altura |  |
| Localización |
| Localización do atol |
|

**Pukarua** é un atol de Tuamotu, na Polinesia francesa. Administrativamente é unha comuna asociada á comuna de Reao. Está situado no extremo oriental do arquipélago, a 50 km ao noroeste de Reao e a 1.300 km ao leste de Tahití.

Xeografía
---------

O atol ten unha forma infrecuentemente estreita con 18 km de longo e 7 km de ancho. A superficie total é de 30 km², incluída a lagoa pechada de 23 km².

A vila principal é Marautagaroa, situada no extremo setentrional do atol. A poboación total era de 210 habitantes no censo do 2002. A actividade principal é a produción de copra.

Historia
--------

Foi descuberto o 28 de maio de 1797 polo inglés James Wilson de camiño de Mangareva en Tahití. Chamouno Serle por Ambrose Serle, o autor de*Horae Solitariæ*

|  |  |
| --- | --- |
| Control de autoridades | 
* Wd: Q628625
* WorldCat
* VIAF: 173810812
* GEC: 0511397
* GeoNames: 4030558
* SUDOC: 148407668

 |
O **afrihili** (*Ni Afrihili Oluga* 'a lingua afrihili') é unha lingua artificial deseñada en 1970 por K. A. Kumi Attobrah (Kumi Atɔbra) para ser usada como lingua franca en toda África. O nome da lingua provén da combinación de África con suahili. O seu creador, nativo de Akrokerri (Akrokɛri), Ghana, concibiu a idea orixinalmente en 1967 durante unha viaxe de Dover a Calais. A súa intención era "promover a unidade e o entendemento entre os diferentes pobos do continente, reducir custos debido a traducións e promover o comercio". Foi creada de tal xeito que fose fácil de aprender por africanos.

O afrihili toma a súa fonoloxía, morfoloxía e sintaxe de varias linguas africanas, particularmente do suahili e o akan. O léxico provén de lingua africanas, como tamén doutras moitas fontes dalgún xeito "africanizadas" para non parecer estranxeiras, aínda que o seu creador non indica ningunha etimoloxía. Aínda así, a semántica aseméllase bastante ao inglés, quizais pola forte influencia deste no suahili e o akan escritos.

A lingua emprega o alfabeto latino máis dúas vogais a maiores, ⟨Ɛ ɛ⟩ e ⟨Ɔ ɔ⟩, que se empregan nas linguas de Gana e no IPA, ɛ e ɔ. Os nomes estranxeiros escríbense foneticamente no canto de coa ortografía orixinal, así, por exemplo, 'Hastings' é *Hestins*. Posúe dous dígrafos, ⟨ch⟩ e ⟨sh⟩, que teñen a súa correspondencia no inglés e no suahili, tʃ e ʃ. *J* e *y* pronúncianse como dʒ e j. *Ng* non é dígrafo, como no inglés *finger*, [ŋɡ].

Non posúe tons. O acento atópase na penúltima vogal. Os signos de admiración póñense no comezo da frase, mentres que os de interrogación van ao final.

Exemplos
--------

*Zuri lu* – Bo día (*alu* 'un día')
*Zuri zinga* – Boa mañá
*Zuri masa* – Boa tarde
*Zuri dani* – Bo serán
*Zuri bali* – Boa noite
*Jo koni* – Ir deseguida
*! Afuraho* – Saúde!

Véxase tamén
------------

### Bibliografía

* K. A. Kumi Attobrah: *Ni Afrihili Oluga. The African Continental Language* (First Edition, 1970; Second Edition, 1973)

### Ligazóns externas

* An Afrihili newsletter (1971 version) on Roger Blench's website.()
* A summary of additional details of the verbal and derivational system, Afrihili Notes. ()

|  |  |
| --- | --- |
| Control de autoridades | 
* Wd: Q384707
* Glottolog: afri1275
* LCCN: sh85001761

 |
Abebe Bikila no maratón dos xogos olímpicos de Roma.
**Abebe Bikila** (en amhárico አበበ ቢቂላ), nado en Scioa o 7 de agosto de 1932 e finado en Adís Abeba o 25 de outubro de 1973, foi un corredor de maratóns etíope, dúas veces campión olímpico, en Roma 1960 e Toquio 1964.

Traxectoria
-----------

Axente de policía e garda do corpo persoal do derradeiro emperador etíope, Haile Selassie, Abebe Bikila (consérvase a orde onomástica etíope, na que en primeiro lugar se cita o apelido -Abebe- e logo o nome propio -Bikila-), nado en Scioa, no Imperio de Etiopía, converteuse nun heroe nacional despois de obter a medalla de ouro na XVII Olimpíada en Roma.

Desde os Xogos celebrados en Roma no ano 1960, circula a lenda de que Bikila venceu e correu toda a distancia completa da maratón, 42,195 km, descalzo. En realidade comezou calzado, mais tendo problemas cunha das zapatillas no transcurso da carreira, decidiu continuar o resto sen calzado. Naquela carreira, Bikila pasou ao lado do Obelisco de Axum, que fora trasladado a Italia logo da guerra de Etiopía na década de 1930 (o monumento, sería definitivamente restituído a Etiopía o 18 de abril de 2005).

Catro anos despois Bikila presentouse, en peor forma física, nas Olimpíadas de 1964 en Toquio. Fora operado de apendicite seis semanas antes da carreira, e apenas tivo tempo para se preparar. Nesta ocasión correu calzado e venceu de novo. Bikila converteuse no primeiro atleta que vencía na maratón en dúas olimpíadas, e estabeleceu o mellor tempo mundial da distancia.

O 30 de xullo de 1967, durante unha maratón, Bikila sufriu unha grave lesión de peroné, da que foi tratado en Alemaña. Nos Xogos Olímpicos de 1968, celebrados na Cidade de México, Bikila resentiuse da lesión xa na saída, e aínda que correu uns 17 km, viuse obrigado a retirarse. Dita maratón, na que resultou vencedor o seu compatriota Mamo Wolde, foi a derradeira maratón da súa carreira.

No 1969, Bikila tivo un accidente automobilístico preto de Adís Abeba. Non se recuperou dos traumas sufridos e, poucos anos despois, faleceu, con tan só 41 anos de idade.

O estadio nacional de Addis Abeba está dedicado á súa memoria.

No cine
-------

No filme de John Schlesinger, *The Marathon Man*, en varias escenas, Dustin Hoffman, o actor que fai o papel protagonista, observa un vídeo de Bikila correndo; tamén se pode ver a foto de Bikila colgada nunha parede do seu apartamento.

|  |  |
| --- | --- |
|  | Wikimedia Commons ten máis contidos multimedia na categoría:  ***Abebe Bikila*** |

|  |  |
| --- | --- |
| Control de autoridades | 
* Wd: Q52596
* WorldCat
* VIAF: 6124764
* BIBSYS: 9057484
* BNB: ID
* BNF: 145703256
* BRE: 1865991
* DeutscheBio: 133512053
* EBID: ID
* FAST: 166351
* GEC: 0010073
* GND: 133512053
* IMDb: nm0082069
* ISNI: 0000 0000 2410 0373
* LCCN: n85190428
* Munzinger: 01000050278
* NDL: 00620242
* NTA: 302251626
* SUDOC: 137840799
* TMDb: 143023
* IAAF: 14359309
* OCID: abebe-bikila
* Sports Reference: abebe-bikila-1

 |
| Rangiroa |
| --- |
|  |
|  |
| Datos |
| País | Francia |
| Illa principal | Avatoru |
| Linguas |  |
| Poboación (2007) | 2.438 hab. |
| Superficie | 79 km² |
| Superficie lagoa | 1.600 km² |
| Nº de illas | 241 |
| Coordenadas | 15°5′S 147°48′O﻿ / ﻿-15.083, -147.800 |
| Maior Altura | 12 m.
  |
| Localización |
|  |
|

**Rangiroa** (no dialecto local *Ragiroa* ou *Ra'iroa*) é un atol das Tuamotu, na Polinesia Francesa. Está situado ao noroeste do arquipélago, a 350 km de Tahití.

Características
---------------

É un dos atois máis grandes do mundo, cun total de 1640 km²; de superfecie, e unha lagoa de 78 km de longo cunha profundidade entre 20 e 35 m. O escollo está formado por 241 illotes e bancos de area dun ancho de entre 300 e 600 m. Hai catro pasos entre o océano e a lagoa. Os dous máis importantes son ao norte, xunto ás vilas de Avatoru e Tiputa que concentran a maior parte da poboación. Con 2.438 habitantes (censo de 2007) é o atol máis poboado das Tuamotu. A poboación vive do turismo, a pesca e o cultivo de perlas negras.

O nome de Rangiroa, ou **Rairoa**, significa «longo ceo». Probablemente foi poboado no século X. En 1616 chegaron os neerlandeses Le Maire e Schouten e chamárona illa das Moscas (*Uliegen Eylandt*). Quedaron literalmente cubertos e non puideron quitalas de encima durante días. En 1770 os insulares sufriron unha severa derrota ante os guerreiros da veciña Anaa, quedando a illa despoboada logo do masacre e o exilio, e non foi repoboada ata corenta anos máis tarde. Os primeiro europeos en instalarse foron uns misioneiros católicos en 1851. Estes desenvolveron a plantación de cocos e os habitantes traballaron na industria da copra (polpa de coco seca). En 1965 construíuse un aeroporto de 2.100 m facilitando a chegada do turismo. Unha das atraccións é a práctica do mergullo, cunha rica fauna mariña onde destacan as raias, golfiños e quenllas.

Outros nomes históricos son: Vavaunui, Deans, Nairsa e Prince of Wales.

|  |  |
| --- | --- |
| Control de autoridades | 
* Wd: Q757399
* WorldCat
* VIAF: 315528815
* EBID: ID
* GEC: 0511400
* GeoNames: 4033737

 |
**Capitol Records** é un dos selos discográficos máis importantes, con base nos Estados Unidos, e da propiedade de EMI.

Historia e características
--------------------------

A compañía Capitol Records foi fundada polo compositor Johnny Mercer en 1920, co apoio financeiro do produtor de películas Buddy DeSylva e de Glenn Wallichs. A tenda Music City propiedade de Wallichs, abriu en 1940 e atopábase na esquina de Sunset con Vin. Foi a tenda principal en venda de discos no sur de California por décadas, pero pechou en 1978. Capitol Records abriu nunha oficina de almacén no edificio de Music City.

Capitol foi o primeiro selo da Costa Oeste, competindo contra RCA-Victor, Columbia e Decca, todos situados en Nova York. En engadido ao estudio de gravación nos Ánxeles, Capitol tiña un en Nova York, e en ocasións enviaba equipo das accións de Capitol Records.

Véxase tamén
------------

### Ligazóns externas

* Capitol Records *(en inglés)*

|  |  |
| --- | --- |
| Control de autoridades | 
* Wd: Q193023
* Discogs: 654
* EBID: ID
* IBDB: 96890
* MusicBrainz: ID
* NLA: 40580117

 |
| Tureia |
| --- |
|  |
|  |
| Datos |
| País | Francia |
| Illa principal | Tekaruga |
| Linguas |  |
| Poboación (2007) | 318 hab. |
| Superficie | 8´3 km² |
| Superficie lagoa | 47 km² |
| Nº de illas | 28 |
| Coordenadas | 20°50′S 138°33′O﻿ / ﻿-20.833, -138.550Coordenadas: 20°50′S 138°33′O﻿ / ﻿-20.833, -138.550 |
| Maior Altura |  |
| Localización |
|  |
|

**Tureia** é un atol das Tuamotu, na Polinesia francesa. Está situado ao sueste do arquipélago, a 1.100 km ao sueste de Tahití e 115 km ao norte de Mururoa.

Xeografía
---------

É un atol pequeno, cunha superficie de 8,3 km². Ten forma de rombo, con 13 km de longo e 7,4 km de ancho. O atol non ten ningún paso cara á lagoa interior. As terras emerxidas forman un grande illote, de 22,5 km de longo e 250 metros de media de ancho, que ocupa a metade este, e a metade oeste complétana 27 illotes. A vila principal é Hakamaru. Dispón de diversas construcións do Centro de Experimentación do Pacífico (refuxios, cisternas, aeroporto, centro meteorolóxico), abandonadas desde 1996, cando finalizaron as probas nucleares francesas.

Historia
--------

Historicamente coñecíase co nome de *Papahena*. O atol foi descuberto en 1791 polo inglés Edward Edwards, mentres buscaba aos amotinados do Bounty, e chamouno *Carysfort*.

|  |  |
| --- | --- |
| Control de autoridades | 
* Wd: Q2031580
* GEC: 0511449
* GeoNames: 4030497

 |
*Morchella elata*, contendo ascósporas.
**Ascóspora** é unha espora (meiospora) que se produce no interior dun asco. Esta clase de espora é específica dos fungos clasificados como ascomicetos (Ascomycota).

Tipicamente un asco contén oito ascósporas. As oito esporas son producidas pola combinación dunha división redutora (meiose), seguida por unha división normal (mitose). A meiose transforma o núcleo diploide orixinal do cigoto, con carga xenética 2n, en catro células haploides con carga xenética n.

Como consecuencia da **meiose**, todo o ADN de ambos os dous sistemas duplícase, para facer un total de catro sistemas. O núcleo que contén os catro sistemas divídese en dúas etapas, separándose en catro novos núcleos. Despois deste proceso, cada un dos catro duplicados experimenta unha división por mitose. Consecuentemente, o asco conterá catro pares de esporas.

Notas
-----

1. ↑  Definicións no *Dicionario da Real Academia Galega* e no Portal das Palabras para *ascóspora*.

|  |  |
| --- | --- |
| Control de autoridades | 
* Wd: Q2445285
* JSTOR: ascospores
* MAG: 2777083264

 |
| Takaroa |
| --- |
|  |
|  |
| Datos |
| País | Francia |
| Illa principal |  |
| Linguas |  |
| Poboación (2007) | 1.577 hab. |
| Superficie | 20 km² |
| Superficie lagoa | 93 km² |
| Nº de illas |  |
| Coordenadas | 14°27′S 144°59′O﻿ / ﻿-14.450, -144.983 |
| Maior Altura |  |
| Localización |
|  |
|

**Takaroa** é un atol de Tuamotu, na Polinesia francesa. É a capital da comuna de Takaroa e forma parte do grupo das illas do Rei Xurxo. Está situado ao norte do arquipélago, a 9 km ao nordés de Takapoto e a 575 km ao nordés de Tahití.

Xeografía
---------

É un atol ovalado de 24 km de longo e 8 de ancho, cunha superficie total de 113 km². A lagoa interior comunícase co océano por un paso de 3 m de profundidade.

A vila principal é Teavaroa que ocupa todo un illote. Dispón dun aeródromo situado a 2 km. A poboación total era de 1.003 habitantes no censo do 2002. Un 90% dos habitantes son mormóns e contan cun templo construído en 1891. Tamén se atopan restos de varios templos polinesios (maraes). A actividade principal é o comercio de nácar e perlas negras.

Historia
--------

O nome Takaroa quere dicir «queixo longo». Outros nomes históricos son *Taka-Pua*, *Tioka* e *Taaroa*. O inglés John Byron, en 1765, chamouno *Coral Island*.

|  |  |
| --- | --- |
| Control de autoridades | 
* Wd: Q1670474
* GEC: 0511418
* GeoNames: 4033623

 |
|  |  |
| --- | --- |
|  | Este artigo amosa letras bengalís. Sen o soporte axeitado, o texto pode mostrar símbolos sen sentido, coma caixas, marcas e outros. |

**Abdul Hamid** (en bengalí: আব্দুল হামিদ), nado en Mithamain Upazila, no Raj Británico o 1 de xaneiro de 1944, é o voceiro do parlamento nacional de Bangladesh dende 2009 e actual Presidente de Bangladesh trala morte de Zillur Rahman en marzo de 2013. Foi elixido por primeira vez en abril de 2013, e foi reelixido para o seu segundo termo en 2018.

Carreira
--------

Comezou a súa carreira política mentres era estudante en Kishoreganj, como o Vicepresidente da Universidade de Gurudayal. Máis tarde converteuse en avogado na corte do xuíz de Kishoreganj. Foi nomeado varias veces presidente do Colexio de avogados de Kishoreganj. Foi elixido sete veces como membro do Parlamento dende 1970 a 2009.

Política
--------

Hamid foi o voceiro adxunto do Parlamento nacional de Bangladesh cando a liga Awami formou o goberno en 1996. En 2001, foi nomeado como o líder adxunto do partido de oposición na Asemblea Nacional. O 25 de xaneiro de 2009, converteuse no Presidente do Parlamento nacional de Bangladesh.

### Presidencia

Hamid foi nomeado presidente interino de Bangladesh o 14 de marzo de 2013 mentres o presidente, Zillur Rahman, estaba nun hospital de Singapur. Rahman morreu seis días despois.

Notas
-----

1. ↑  "Speaker's Biography" (PDF). Bangladesh Parliament. Arquivado dende o orixinal (PDF) o 06 de xullo de 2011. Consultado o 22 de marzo de 2011.
2. ↑  "Hamid elected president". The Daily Star. 22 de abril de 2013. Consultado o 28 de outubro de 2018.
3. ↑  "Hamid elected president for second term". *The Daily Star*. 7 de febreiro de 2018. Consultado o 28 de outubro de 2018.

|  |  |
| --- | --- |
| Control de autoridades | 
* Wd: Q3246667
* WorldCat
* VIAF: 32153124226824490109
* LCCN: n2018243257
* Treccani: abdul-hamid

 |
**Ascender Corporation** é unha empresa dixital especializada na creación, difusión e venda de fontes, ademais de desenvolvemento de software, situada en Elk Grove Village, Illinois, Estados Unidos.

Foi fundada en 2004.

Firmou contracto con Microsoft na década de 2000 para a explotación das fontes utilizadas nos seus sistemas, como a MS Sans serifa, Georgia e Verdana. En novembro de 2007 anunciou que se asociou ao Open Handset Alliance do proxecto Android, para a creación da fonte Droid.

Notas
-----

1. ↑  Sobre a corporação
2. ↑  Ascender no Multilingual
3. ↑  "Página oficial da Alemanha". Arquivado dende o orixinal o 30 de novembro de 2011. Consultado o 05 de decembro de 2011.
4. ↑  "Droid-Fonts von Ascender". Arquivado dende o orixinal o 17 de novembro de 2011. Consultado o 05 de decembro de 2011.
5. ↑  "What’s New in Android 4.0: Ice Cream Sandwich". Arquivado dende o orixinal o 14 de marzo de 2012. Consultado o 05 de decembro de 2011.

Véxase tamén
------------

### Outros artigos

* Tipografía

### Ligazóns externas

* Páxina oficial en Alemaña *(en alemán)*
* Microsoft Typography
| Tatakoto |
| --- |
|  |
|  |
| Datos |
| País | Francia |
| Illa principal |  |
| Linguas |  |
| Poboación (2007) | 227 hab. |
| Superficie | 7´3 km² |
| Superficie lagoa | 20 km² |
| Nº de illas | >30 |
| Coordenadas | 17°20′S 138°24′O﻿ / ﻿-17.333, -138.400 |
| Maior Altura |  |
| Localización |
|  |
|

**Tatakoto** é un atol das Tuamotu, na Polinesia francesa. Está situado ao leste do arquipélago, a 1.182 km de Tahití.

Xeografía
---------

De 14 km de longo e 3,5 km de ancho, o atol está formado por unha illa longa e 65 illotes que pechan a lagoa sen ningún paso practicable cara ao océano. A vila principal é Tumukuru, e a poboación total era de 247 habitantes no censo de 1996. Ao ser un atol moi illado, administrativamente forma unha comuna. Dispón dun aeródromo.

Historia
--------

Foi descuberto o mesmo día por dous españois. Na segunda expedición do *Águila* os dous capitáns, Domingo de Boenechea e José Andía y Varela, separáronse ao saír do Perú e non se volveron a atopar ata Tahití. O día de San Narciso de 1774 os dous desembarcaron en Tatakoto sen atoparse. Historicamente tamén se coñeceu como San Narciso e de Augier.

José Andía describíao como «sumamente agradable á vista por estar moi poboada de arboredos». A principios do século XX estableceuse un colono francés e o replantou de cocos que hoxe cobren todo o atol.

|  |  |
| --- | --- |
| Control de autoridades | 
* Wd: Q953358
* GEC: 0511422
* GeoNames: 4030541

 |
**Anders Celsius**, nado en Ovanåker o 27 de novembro de 1701 e finado na mesma vila o 25 de abril de 1744, foi un físico e astrónomo sueco.

Traxectoria
-----------

Profesor de astronomía na Universidade de Uppsala (1730-1744). Supervisou a construción do Observatorio de Uppsala, do que foi nomeado director en 1740. En 1733 publicou unha colección de 316 observacións de auroras boreais. En 1736 participou nunha expedición a Laponia para medir un arco de meridiano terrestre, o cal confirmou a teoría de Isaac Newton de que a Terra achatábase nos polos. Nunha memoria que presentou á Academia de Ciencias Sueca propuxo a escala centígrada de temperaturas, coñecida posteriormente como escala Celsius.

Celsius é coñecido como o inventor da escala centesimal do termómetro. Aínda que este instrumento é un invento moi antigo, a historia da súa gradación é do máis caprichosa. Durante o século XVI era graduado como "frío" colocándoo nunha cova e "quente" expoñéndoo aos raios do sol estival ou sobre a pel quente dunha persoa. Máis tarde o francés Réaumur e o alemán Fahrenheit en 1714, graduárono baseándose na temperatura do xeo no seu punto de fusión e na do vapor da auga ao ferver, pero a escala alemá ía de 32 a 212 graos, mentres que a francesa facíao de 0 a 80 graos.

En 1742, Celsius propuxo substituír a escala do científico alemán por outra dun manexo máis sinxelo. Para iso creou a escala centesimal que ía de 0 a 100 graos e inventou o termómetro de mercurio. O punto correspondente á temperatura 100 °C coincidía co punto de conxelación da auga mentres que a temperatura a 0 °C equivalía á temperatura de ebulición da auga a nivel do mar. A escala, polo tanto, indicaba un descenso de temperatura cando a calor aumentaba, ao contrario de como é coñecida actualmente. O seu compatriota o científico Carl von Linné (coñecido como Linneo) invertería esta escala tres anos máis tarde.

Esta escala centígrada de temperaturas foi proposta nunha memoria que presentou á Academia de Ciencias Sueca. O termómetro de Celsius foi coñecido durante anos como "termómetro sueco" pola comunidade científica, e tan só se popularizou o nome de "termómetro Celsius" a partir do século XIX.

|  |  |
| --- | --- |
| Control de autoridades | 
* Wd: Q81130
* WorldCat
* VIAF: 67259216
* BIBSYS: 90267162
* BNF: 14606035v
* CANTIC: a11452997
* CERL: cnp00929416
* CiNii: DA10628058
* DeutscheBio: 118653326
* EBID: ID
* FAST: 81293
* GEC: 0016841
* GND: 118653326
* ISNI: 0000 0001 1028 7031
* KulturNav: ID
* LCCN: n81124453
* Leopoldina: 2278
* MGP: 233948
* NKC: ola2002158955
* NNDB: 000087381
* NTA: 099257823
* OL: OL4821452A
* SELIBR: 180768
* SNAC: w6x95h63
* SUDOC: 07455851X
* TESF: celsius\_anders
* WikiTree: Celsius-1

 |
**Maria Antonieta Rivièra** (en francés **Marie Antoinette Rivière**), nada en Nîmes o 21 de xaneiro de 1840 e finada en Bèucaire o 27 de xaneiro de 1865, foi unha escritora occitana, máis coñecida como **Antonieta de Bèucaire**. Se ben naceu en Nîmes, os seus pais instaláronse en Bèucaire cando ela tiña tres meses.

Traxectoria
-----------

Amolada pola morte da súa amiga íntima Zoé en 1860, cando tiña 20 anos, comezou a ir cada día ao camposanto para honrar a súa memoria. Un día de mal tempo enfermou e desde entón case non saíu da casa. Desde entón non tivo moitas ganas de saír adiante, e malia os coidados recibidos en establecementos termais, a súa saúde foi a peor. A partir do 13 de novembro de 1864 xa non puido saír de casa, e finou acompañada do seu amigo Louis Romieu.

Tras a súa morte, en marzo de 1865 apareceu publicada a súa obra *Lei belugas*, escrita en occitano, acompañada dun conxunto de versos de escritores amigos seus.

Véxase tamén
------------

### Ligazóns externas

* *Lei belugas* en Google books.

|  |  |
| --- | --- |
| Control de autoridades | 
* Wd: Q12947990
* WorldCat
* VIAF: 14812191
* BNE: XX5021342
* BNF: 12174795g
* GND: 1102230227
* ISNI: 0000 0001 0653 1521
* NTA: 123200938
* SUDOC: 030304164

 |
| Tahanea |
| --- |
|  |
|  |
| Datos |
| País | Francia |
| Illa principal |  |
| Linguas |  |
| Poboación (2009) | Deshabitado |
| Superficie | 7´7 km² |
| Superficie lagoa | 523 km² |
| Nº de illas |  |
| Coordenadas | 16°50′S 144°45′O﻿ / ﻿-16.833, -144.750 |
| Maior Altura |  |
| Localización |
|  |
|

**Tahanea** é un atol de Tuamotu, na Polinesia francesa. Administrativamente depende da comuna asociada de Faaite, da comuna de Anaa. Está situado a 12 km ao sueste de Faaite e a 530 km ao leste de Tahití.

Xeografía
---------

É un atol alargado de 48 km e 15 km de ancho. A superficie total é de 8,3 km², cun total de 50 illotes repartidos pola coroa de arrecifes. Ten unha lagoa interior grande, de 545 km², con tres pasos navegables: Motupuapua, Teavatapu e Otao.

Esta deshabitado e visitado ocasionalmente. En Otao hai unha vila con casas abandonadas.

Historia
--------

Foi descuberto por Domingo Bonaechea, no 1772, chamándoo *San Julián*. Fabian Gottlieb von Bellingshausen en 1820 chamouno *Tchitschagof*.

|  |  |
| --- | --- |
| Control de autoridades | 
* Wd: Q2300319
* GEC: 0511414
* GeoNames: 4033660

 |
O **capitán** dun equipo de fútbol é o xogador escollido para ser o líder do equipo, representando, dentro do campo de xogo, a todos os seus compañeiros fronte aos árbitros do encontro e ten tamén ao seu cargo a organización e mando do equipo conforme ás ordes do adestrador e tamén conforme á situación e a súa visión de xogo. Ademais, calquera advertencia do árbitro fronte ao equipo élle comunicada usualmente ao capitán. Así mesmo, fóra dos terreos de xogo tamén ten unha representación do cadro de persoal de xogadores do equipo, xa sexa fronte á directiva do club ou combinado nacional ou en actos institucionais destes. Normalmente, esta función adoita desenvolvela o membro máis veterano do equipo (o máis representativo). Sobre o terreo de xogo, distínguese dos demais polo brazalete que leva no brazo.

Ao comezo de cada partido, é o encargado de participar no sorteo de campos xunto aos árbitros e o capitán do equipo contrario.

Capitáns gañadores da Copa do Mundo
-----------------------------------

* 1930 - Uruguai **José Nasazzi** (Uruguai)
* 1934 - Italia **Giampiero Combi** (Italia)
* 1938 - Italia **Giuseppe Meazza** (Italia)
* 1950 - Uruguai **Obdulio Varela** (Uruguai)
* 1954 - Alemaña **Fritz Walter** (Alemaña)
* 1958 -  **Hilderaldo Bellini** (Brasil)
* 1962 -  **Mauro** (Brasil)
* 1966 - Inglaterra **Bobby Moore** (Inglaterra)
* 1970 -  **Carlos Alberto** (Brasil)
* 1974 - Alemaña **Franz Beckenbauer** (Alemaña Federal)
* 1978 -  **Daniel Passarella** (Arxentina)
* 1982 - Italia **Dino Zoff** (Italia)
* 1986 -  **Diego Armando Maradona** (Arxentina)
* 1990 - Alemaña **Lothar Matthäus** (Alemaña Federal)
* 1994 -  **Dunga** (Brasil)
* 1998 - Francia **Didier Deschamps** (Francia)
* 2002 -  **Cafu** (Brasil)
* 2006 - Italia **Fabio Cannavaro** (Italia)
* 2010 - España **Iker Casillas** (España)
* 2014 - Alemaña **Philipp Lahm** (Alemaña)
* 2018 - Francia **Hugo Lloris** (Francia)

Véxase tamén
------------

* Capitán (deporte)
* Capitáns, un privilexio *(en castelán)*
**Antonietta Gonsalvus**, tamén chamada **Tognina Gonsalvus**, nada aproximadamente en 1580, foi unha das fillas de Petrus Gonsalvus, nobre da corte de Henrique II de Francia.

Antonietta é coñecida por padecer, como seu pai e tres dos seus cinco irmáns, hipertricose, unha enfermidade moi pouco frecuente, caracterizada polo exceso de cabelo no corpo. O caso da súa familia é o máis antigo dos que se describiron en Europa desta enfermidade.

Foi frecuentemente representada en pinturas, xeralmente acompañada da súa familia. Creceu en Fontainebleau (Francia), onde formou parte da corte do rei Henrique II de Francia.

Entre 1580 e 1590, a súa familia trasladouse a Italia, onde hai constancia da súa estancia na corte de Margarida de Parma. Non se sabe o ano da morte de Antonietta, pero si que morreu en Italia, posiblemente en Capodimonte (Viterbo), lugar onde morreu tamén o seu pai.

Notas
-----

1. 1 2 3  Manguel, Alberto (2003). "La imagen como comprensión. Lavinia Fontana". *Leer imágenes*. Alianza. pp. 113–147. ISBN 8420641413.

Véxase tamén
------------

### Bibliografía

* Manguel, Alberto (2003). "La imagen como comprensión. Lavinia Fontana". *Leer imágenes*. Alianza. pp. 113–147. ISBN 8420641413.

### Outros artigos

* Petrus Gonsalvus

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q431327
* WorldCat
* VIAF: 107737056
* CERL: cnp01221074
* DeutscheBio: 140743863
* GND: 140743863

 |
**Andoni Cedrún Ibarra**, nado o 5 de xuño de 1960 en Durango (Biscaia) foi un futbolista que xogaba na demarcación de gardameta. Fillo do tamén gardameta Carmelo Cedrún.

Traxectoria
-----------

Formouse no *Cultural de Durango* pronto pasou as categorías inferiores do Athletic de Bilbao, debutou co primeiro equipo con 20 anos, o 7 de decembro de 1980. Aínda que desfrutou dalgunha oportunidade no once inicial do club bilbaíno sempre estivo a sombra do porteiro titular, Andoni Zubizarreta, polo que ao cabo de tres anos marcha cedido ao Cádiz CF, en Primeira División.

En Cádiz xogaría so unha tempada xa que no ano 1984 ficha polo Real Zaragoza, onde se fixo coa titularidade dende o principio. Andoni Cedrún militou no Zaragoza un total de doce tempadas consecutivas, gañando dúas Copas do Rei (1985-86 e 1993-94) e unha Recopa de Europa na tempada 1994-95.

O seu último equipo foi o CD Logroñés onde militou na tempada 1996-97.

Palmarés
--------

| Título | Ano | Club |
| --- | --- | --- |
| Liga española de fútbol | 1982-83 | Athletic de Bilbao |
| Copa do Rei | 1985-86 | Real Zaragoza |
| Copa do Rei | 1993-94 | Real Zaragoza |
| Recopa de Europa | 1994-95 | Real Zaragoza |

|  |  |
| --- | --- |
| Control de autoridades | 
* Wd: Q2606866
* Auñamendi: 148880
* GEA: 3507
* BDFutbol: 145
* Transfermarkt: 155390
* UEFA: 5817
* Worldfootball: cedrun

 |
Localización aproximada do pobo dos Caporos na provincia romana da Gallaecia.
Os **caporos** (en latín: *Capori*) eran un pobo galaico da Gallaecia, pertencente ao Convento xurídico lucense.

Fontes
------

Os *caporos* son citados por Plinio o Vello, e por Tolomeo. Os *caporos* persistían no século VI, de facer caso dalgunhas edicións do *Parochiale suevorum*, no que son citados como unha das parroquias pertencentes á sede de Iria Flavia.

Redución xeográfica
-------------------

As citas de Plinio, que os coloca nunha lista entre os supertamarcos e os praestamarcos fai supor que estaban situados na fachada atlántica de Galicia, indicando ademais que Iria Flavia pertencía ao seu territorio. Pola súa parte, Mela tamén os sitúa en Lucus Augusti, o que permite supor que se situaban territorialmente, nunha banda de terra que ía desde a desembocadura do río Ulla, onde persiste aínda Iria, e seguía a conca do Ulla até a cidade de Lugo (Lucus). Porén, o feito de que tanto o *Forum Coporum* como o *Divisio Teodomiri* (ou parroquial suevo) corroboren o relato de Plinio e contradigan a Mela, tende a localizar aos Caporos nun territorio que vai desde a desembocadura do Ulla ata a actual Compostela desbotando a inclusión da cidade de Lugo.

Notas
-----

1. ↑  Definición de caporos no *Dicionario de Galego* de Ir Indo e a Xunta de Galicia.
2. ↑  López Cuevillas, Florentino (1953). *La civilización céltica en Galicia*. Porto. p. 53. Consultado o 11 de xuño de 2020.
3. ↑  Flórez, Enrique (2004). *La provincia antigua de Galicia y su metrópoli, la Iglesia de Braga*. p. 58.
4. ↑  Alberro, Manuel (1999). "Los pueblos celtas del Noroeste de la Península Ibérica" (PDF). *Anuario Britantino* **22**: 62.

Véxase tamén
------------

### Outros artigos

* Lista de tribos celtas

| * v
* c
* e
Pobos galaicos e ástures |
| --- |
| Galaicos bracarenses | Anfílocos · · Avobriguenses · Bibalos · Brácaros · Callaecos · Coelernos · Equaesos · Grovios · Helenos · Interamnicos · Leunos · Límicos · Luancos · Lubenos · Nebisocos · Narbasos · Nemetatos · Quarquernos · Seurbos · Tamaganos · Turodos |  |
| Galaicos lucenses | Albións · Arróns · Ártabros (Brigantinos · Lapatiancos) · Baeduos · Cibarcos · Cilenos · Caporos · Egobarros · Iadovos · Lemavos · Nerios · Poemanos · Praestamarcos · Seurros · Supertamarcos |
| Ástures | Amacos · Bedunienses · Brigaecinos · Guigurros · Lancienses · Lougueos · Lugones · Orniacos · Pésicos · Saelinos · Superatios · Tiburos · Zoelas |
| Outros | Oestrimnios · Saefes |


|  |  |
| --- | --- |
| Control de autoridades | 
* Wd: Q5036095
* Pleiades: 236444

 |
A **Asociación Deportiva Colexiata do Sar** foi un equipo de fútbol de Santiago de Compostela, xa desaparecido.

Historia
--------

A Asociación Deportiva Colexiata do Sar fundouse en 1996, no barrio e parroquia de Sar. O seu terreo de xogo era o campo de Sar. Disputou oito tempadas completas, ata que se fusionou en 2004 co Rosalía CF, co que se pasou a chamar Club Deportivo Santiago Sar, que un ano máis tarde se refundou como Santiago de Compostela Club de Fútbol.

### Tempada a tempada

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Tempada** | **Categoría** | **Posto** | **Copa do Rei** |
| --- | --- | --- | --- |
| 1996/97 | 2ª Rexional | 13º |  |
| 1997/98 | 2ª Rexional | 15º |  |
| 1998/99 | 3ª Rexional | 2º |  |
| 1999/00 | 2ª Rexional | 1º |  |
| 2000/01 | 1ª Rexional | 3º |  |
| 2001/02 | 1ª Rexional | 12º |  |
| 2002/03 | 1ª Rexional | 11º |  |
| 2003/04 | 1ª Autonómica | 7º |  |

 |

Notas
-----

1. ↑  Sena Fútbol Marín, Santiago de Compostela, 28/1/2010
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Antonina Petrіvna Matvienko** (en ucraíno: *Антоні́на Петрі́вна Матвіє́нко*), nada o 12 de abril de 1981 en Kíiv, Ucraína, tamén coñecida polo seu nome artístico **Toni Matvienko** *(Ucr. Тоня Матвієнко)* é unha cantante pop ucraína. E filla da famosa cantante ucraína Nina Matvienko.

Traxectoria
-----------

A súa nai, Nina Matvienko tivo unha influencia considerable sobre Antonina. Con 10 anos, en 1991 foi con ela de xira por Estados Unidos, e este foi o seu primeiro concerto. En 1992 na praza da Independencia cantou en Ucraína. En 1999 formouse na Escola de Música de Kíiv. A continuación, formouse no Instituto Nacional de Cultura e Arte de Kíiv, especializada en dirección de relacións públicas. En 2010, nas mesmas universidades recibiu un segundo grao no "canto popular" (Facultade de música Artes, Departamento de rendemento canción popular). O seu primeiro traballo foi como cantante nunha Galería de Arte e máis tarde, traballou nunha axencia de relacións públicas de publicidade.

### Vocalista

En 2006 a cantante interpretou como solista nunha orquestra de cámara onde cantara a súa nai, "Kyiv Camerata". Tras a audición,o primeiro director Valery Matiukhin bromeu: "Antonina adótote".

Realizou complexas pezas clásicas, actuando como solista e con orquestra ou coro, fixo moitos concertos coa súa nai, paseos e promocións. inmediatamente atraeu un ton único e forma de execución. 

En 2007, gravou a súa primeira canción, "Не метелиця лугом стелиться." (en galego: *Unha bolboreta camiña nun prado de herba dobrada*).

Recoñecementos
--------------

2002 - Diploma de "Concurso Nacional - primeiras cancións pop", que realizou cun un dueto con K. Gerasimov.

Cancións máis populares
-----------------------

| Ucraíno | Galego |
| --- | --- |
| Як я люблю тебе | Como te amo |
| Дивна квітка | Flor estraña |
| Злива та полум'я | Chuvia e lume |
| Ой, летіли дикі гуси | Oh, voaron gansos salvaxes |
| Чарівна скрипка | O violín máxico |
| Не метелиця лугом стелиться | *Unha bolboreta camiña nun prado de herba dobrada* |
| Ой, ти зозулька рябенька | Oh, eres unha muller amargada |
| Сизокрилий голубонько | - |
| Ой у саду соловейко | - |
| Павичка | O pavillón |
| Троянда на пероні | Rosa no escenario |
| Мої сни | Os meus soños |
| Хто я для тебе | Quen son eu para ti |
| Івана Купала | Iván Kupala |
| В Новорічну ніч | Na vespera de Ano Novo |

Notas
-----

1. ↑  «Антоніна МАТВІЄНКО: «Мені інколи кажуть, що не маю права копіювати голос мами…»». (*en ucraíno*) Arquivado dende o original o 3 de decembro de 2013. Consultado o 27 de novembro de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Antonina Matvienko*** |

### Ligazóns externas

* Páxina web oficial

|  |  |
| --- | --- |
| Control de autoridades | 
* Wd: Q2040544
* Discogs: 4296152
* Europeana: ID

 |
A **Asociación Cultural Manicómicos** é unha asociación teatral da cidade da Coruña (Galiza) nada en xaneiro de 2004 por iniciativa dun grupo de persoas con diversos graos de experiencia nas artes escénicas co interese de investigar, estudar e difundir as artes escénicas e a comedia. No 2006 colaborou, xunto con outros colectivos como Pista Catro e Cooperactiva (Santiago de Compostela) ou Circus Fusión (Ourense), na creación da Federación Galega de Novo Circo.

Entre os obxectivos de Manicómicos inclúense: a organización de cursos formativos para os seus asociados e para a cidadanía en xeral para un coñecemento maior das diferentes técnicas actorais, así como a organización dun Festival de Teatro Cómico anual na cidade da Coruña (Festival Manicómicos) no que se poidan ver ás principais figuras do panorama internacional (que ademais imparten cursos durante o festival) xunto a novos artistas galegos.

Véxase tamén
------------

### Ligazóns externas

* Sitio web oficial de Manicómicos
August Bebel en 1898.
**August Ferdinand Bebel**, nado en Deutz o 22 de febreiro de 1840 e finado o 13 de agosto de 1913, foi un político alemán, un dos fundadores do Partido Socialdemócrata de Alemaña.

Traxectoria
-----------

Bebel naceu a carón de Colonia, fillo de Johann Gottlob Bebel e Wilhelmine Johanna Bebel, despois da morte de seu pai de tuberculose en 1844 a súa nai volveu casar pero o seu padrasto morreu aos dous anos e a familia pasou serios apuros económicos, trasladándose a Wetzlar, onde August comezou a escola primaria. En 1853 morreu súa nai, August pouido seguir estudando grazas a unha pensión para orfos pero tivo que deixalo para entrar a traballar no obradoiro dun mestre torneiro, sen deixar de ler todo o que podía. Tras recibir o título de compañeiro (*Gesellen*) en 1858 emprendeu unha viaxe como era tradición nos gremios alemáns, exercendo o seu oficio en cidades e vilas do sur de Alemaña e Austria. Estableceuse en Leipzig traballando nun grande obradoiro, ingresando en 1861 na recentemente creada asociación local de artesáns, de ideoloxía liberal, en 1864 estableceuse como mestre no seu propio obradoiro. Participara xa na creación da Asociación Xeral de Traballadores Alemáns de Ferdinand Lassalle en 1863 e en 1867 fundou o Partido Popular Saxón xunto a Wilhelm Liebknecht, quen o introducira nas ideas marxistas, e o Partido Socialdemócrata dos Traballadores de Alemaña en 1869, que se acabou integrando na "Asociación Xeral de Traballadores Alemáns") en 1875 para formar o Partido Socialista dos Traballadores de Alemaña, o cal mudou de nome en 1890 para denominarse Partido Socialdemócrata de Alemaña en 1890.

En 1872, Bebel viuse implicado nun proceso xudicial coñecido como *Leipziger Hochverratsprozess* e sentenciado a dous anos de cárcere en *Festungshaft* ("prisión nunha fortaleza"), que pasou na Fortaleza de Königstein. Bebel foi máis tarde presidente do SPD e membro do Reichstag.

Morreu en 1913 durante unha visita a un sanatorio suízo.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***August Bebel*** |

### Ligazóns externas

* Biography of August Bebel, consultado o 31 de maio de 2007. *(en inglés)*
* August Bebel Archive *(en inglés)*

|  |  |
| --- | --- |
| Control de autoridades | 
* Wd: Q76520
* WorldCat
* VIAF: 97092470
* BIBSYS: 90229263
* BLBNB: 000611004
* BMT: 163677
* BNCHL: 000262816
* BNE: XX1200602
* BNF: 11890861z
* BRE: 1858273
* BVMC: 2372
* CANTIC: a10953164
* CERL: cnp02033365
* CiNii: DA01001111
* DeutscheBio: 118507893
* Discogs: 2477720
* Dodis: P32895
* EBID: ID
* EGAXA: vtls001715574
* FAST: 48582
* GEC: 0008542
* GND: 118507893
* Gutenberg: 4288
* HDS: 010716
* ISNI: 0000 0001 2144 6149
* LCCN: n80004129
* LibraryThing: bebelaugust
* NDL: 00432651
* NKC: jn19990000563
* NLA: 35016032
* NLG: 102891
* NPG: mp155431
* NTA: 068676719
* OBP: ID
* OL: OL69186A
* openMLOL: 38431
* PTBNP: 109410
* SELIBR: 177039
* SNAC: w6zw37b0
* SUDOC: 026713233
* Treccani: august-friedrich-bebel

 |